jkorsvik/nowiki_second_scrape_merged huggingface dataset:
Ruby Elzy

Ruby Elzy (født 20. februar 1908 i Pontotoc i Mississippi, død 26. juni 1943 i Detroit) var en afrikansk-amerikansk operasanger (sopran). Hun var den første som sang rollen som Serena i George Gershwins opera Porgy and Bess (premiere 1935). Denne rollen, der den viktigste arien er My Man's Gone Now, spilte hun mer enn 800 ganger. På plate finnes hennes framføring fra en minnekonsert etter Gershwins død i 1937.
Elzy hadde biroller og sang med Paul Robeson i filmen The Emperor Jones og med Bing Crosby og Mary Martin i Birth of the Blues. Hun opptrådte ved Apollo Theater i Harlem, på Broadway og i Hollywood Bowl. I desember 1937 underholdt hun i Det hvite hus på en tilstelning arrangert av Eleanor Roosevelt. 
Elzy var utdanna ved Rust College, Ohio State University og Juilliard School. Hun blei en av de mest anerkjente sangerne i sin generasjon. Dessverre varte karrieren hennes bare et drøyt tiår. Hun døde 35 år gammel, like før hun skulle få oppfylt sin største drøm, å synge tittelrollen i Giuseppe Verdis opera Aïda.


== Referanser ==


== Litteratur ==
David E. Weaver: Black Diva of the Thirties: The Life of Ruby Elzy, University Press of Mississippi, September 2004.
Lloyd Schwartz: The Sweet Sound of Ruby Elzy (plateomtale)


== Eksterne lenker ==
(en) Ruby Elzy – kategori av bilder, video eller lyd på Commons 
(en) Ruby Elzy på Internet Movie Database 
(en) Ruby Elzy på AllMovie 
(en) Ruby Elzy hos The Movie Database 
(en) Ruby Elzy hos Internet Broadway Database
Bruno Berner

Bruno George Berner (født 21. november 1977 i Zürich) er en sveitsisk fotballtrener og tidligere fotballspiller som er hovedtrener for FC Winterthur. 
Han spilte sist forsvar for Leicester, før han bestemte seg for å legge opp som aktiv spiller den 1. mars 2012. Han har tidligere spilt for Grasshoppers, Freiburg, Basel og Blackburn. Han gikk fra FC Basel til Blackburn 30. januar 2007. Han har også 16 landskamper for Sveits.


== Referanser ==


== Eksterne lenker ==
(en) Bruno Berner – FIFA 
(en) Bruno Berner – Transfermarkt 
(en) Bruno Berner – Transfermarkt (manager) 
(en) Bruno Berner – national-football-teams.com 
(en) Bruno Berner – WorldFootball.net 
(en) Bruno Berner – Soccerbase.com 
(en) Bruno Berner – EU-Football.info 
(en) Bruno Berner – FBref
Scandic Hotels

Scandic Hotels AB er Nordens største hotellkjede med nærmere 280 hoteller i seks land. Kjeden er svensk og hovedkontoret ligger i Stockholm.
Kjeden er representert i Norge, Sverige, Danmark, Finland, Tyskland, og Polen. Etter oppkjøpet av Rica Hotels er det i Norge 84 hoteller tilhørende Scandic-kjeden.


== Historie ==
1963: Det første hotellet åpner i Laxå, Sverige under navnet Esso Motorhotell.
1972: De første hotellene utenfor Sverige åpner i Danmark og Norge.
1973: Scandic er den største hotellkjeden i Sverige.
1984: Selskapet og alle hotellene i kjeden døpes om fra Esso til Scandic Hotels.
1999: Scandic får sitt første Svanemerkede hotell: Scandic Sjølyst i Oslo.
2001: Scandic kjøpes av Hiltongruppen.
2007: Scandic kjøpes av EQT.
2014: Scandic kjøper Rica Hotels.
2015: Scandic blir børsnotert på Nasdaq-børsen i Stockholm.
2017: Scandic overtar Grand Hotel under navnet Grand Hotel Oslo by Scandic.


== Referanser ==


== Eksterne lenker ==
(sv) Offisielt nettsted 
(en) Offisielt nettsted 
(de) Offisielt nettsted 
(fi) Offisielt nettsted 
(sv) Offisielt nettsted 
(no) Offisielt nettsted 
(da) Offisielt nettsted 
(en) Scandic Hotels – kategori av bilder, video eller lyd på Commons 
Scandic Hotels Norge
Tony Kane

Anthony Michael «Tony» Kane (født 29. august 1987) er en fotballspiller fra Belfast, Nord-Irland. Han spiller back for den irske klubben Ballymena United FC. Han har tidligere spilt for blant andre Blackburn Rovers og har der på utlån til Cercle Brugge KSV og Stockport County FC.


== Referanser ==


== Eksterne lenker ==
(en) Tony Kane – Transfermarkt 
(en) Tony Kane – Soccerbase.com 
(en) Tony Kane – Soccerway 
(en) Tony Kane – FBref
Emilian Dolha

Emilian Dolha (født 3. november 1979 i Turda) er en rumensk tidligere fotballkeeper. 
Dolha har spilt i, blant annet, Rapid București, Olimpia Satu Mare, Gloria Bistrița og Wisła Kraków.
Dolha har også 2 kamper for Romanias landslag.


== Meritter ==
Rumensk seriemester- Klubb: Rapid București (1): 2003


== Referanser ==


== Eksterne lenker ==
(en) Emilian Dolha – UEFA 
(fr) Emilian Dolha – LÉquipe 
(en) Emilian Dolha – Transfermarkt 
(en) Emilian Dolha – national-football-teams.com 
(en) Emilian Dolha – WorldFootball.net 
(en) Emilian Dolha – Soccerway 
(en) Emilian Dolha – EU-Football.info 
(en) Emilian Dolha – FBref 
Spiller statistikk
Bilder av Emilian Dolha
Skodde

Skodde kan vise til:

Tåke
Vinduslem
Henry Quinteros

Henry Edson Quinteros Sánchez (født 19. oktober, 1977 i Lima) er en midtbanespiller fra Peru, som debuterte for Peru 16. februar 2000. Han ble kalt El Pato i Sporting Cristal og har senere i Polen blitt kalt for Kaczor, siden det er det polske ordet for «and». Han blir også kalt for Kwinto. Han spiller sentral midtbane for Lech Poznań.


== Meritter ==
2005.  Peruansk seriemester med Sporting Cristal


== Referanser ==


== Eksterne lenker ==
(en) Henry Quinteros – Transfermarkt 
(en) Henry Quinteros – national-football-teams.com 
(en) Henry Quinteros – FootballDatabase.eu 
(en) Henry Quinteros – FBref
Morden undergrunnsstasjon

Morden undergrunnsstasjon er en stasjon i Londons undergrunnsbane. Den er sørlig endestasjon på Northern-linjen, og ironisk nok den sørligst beliggende stasjonen på hele undergrunnsnettet.
Omtrent 700 meter fra stasjonen ligger Vest-Europas største moskékompleks, Baitul Futuh.


== Eksterne lenker ==
Morden Underground Station Transport for London (Engelsk)
Cockfosters undergrunnsstasjon

Cockfosters undergrunnsstasjon er en stasjon i Londons undergrunnsbane. Den er nordøstlig endestasjon på Piccadilly-linjen. Stasjonen betjener området Cockfosters som ligger i distriktet Barnet, men selve stasjonen ligger på andre siden av bydelsgrensen til Enfield. Stasjonen ligger omkring 14,5 km fra det sentrale London.


== Eksterne lenker ==
Cockfosters Underground Station  Transport for London (Engelsk)
Drømmevandrere

Drømmevandrere er et navn på personer som kan stige inn og ut av Tel'Aran'Rhiod, som eksisterer i Robert Jordans fantasiserie Tidshjulet
Rosie the Riveter

Rosie the Riveter var en populær betegnelse i USA på de seks millioner kvinner som arbeidet i rustningsindustrien under andre verdenskrig. Kvinnene fylte plassene til de mennene som var sendt til tjeneste ved fronten i Europa og Asia. Rosie the Riveter er nå et feministikon i USA og blir sett som et tidlig varsel om kvinners voksende betydning i samfunnslivet. Slagordet ble brukt i tidsskrift, på plakater og i propagandafilmer.
Rosie the Riveter ble til en sang i 1942, samme år som «We Can Do It!»-bildet kom. Det var imidlertid ikke av en såkalt riveter, en som slår inn nagler, men et symbol på at kvinner kan stille opp for landet sitt i krig. Bildet var ikke spesielt masseprodusert under krigen, og eksisterte stort sett bare i Westinghouse Electric & Manufacturing Company. I 1943 at det første masseproduserte bildet av en kvinne som faktisk var en naglepistoloperatør (riveter). Det var en poster med navnet «Rosie the Riveter» laget av Norman Rockwell for Saturday Evening Post den 29. mai 1943. På denne posteren tråkker Rosie på en utgave av «Mein Kampf». 
På 1980-tallet lette feminister etter gamle postere som kunne brukes. Rockwells poster var fortsatt dekket av åndsverkslovene, mens «We Can Do It» ikke var det. Sistnevnte var også noe mer glamourøs enn førstnevnte. Deremd ble Westinghouse-posteren brukt som et symbol på feminisme. På grunn av at Rosie the Riveter var et så kjent begrep, ble navnet feilaktig tillagt «We Can Do It!», selv om dette bare var en poster som hang opp i noen uker i en håndfull fabrikker.


== Referanser ==


== Eksterne lenker ==
Library of Congress Webcast
Rosie the Riveter World War II / Home Front National Historical Park
American Rosie the Riveter Association
A Real-Life "Rosie the Riveter"
Another Real-Life "Rosie" from the Library of Congress' image set
Zbigniew Zakrzewski

Zbigniew Zakrzewski (født 26. januar 1981 i Poznań i Polen) er en polsk fotballspiller som for øyeblikket spiller som angriper for den sveitsiske klubben FC Thun.
Zakrzewski fikk sin debut som profesjonell i polske Lech Poznań, da de spilte i den nest høyeste divisjonen i polsk fotball, i sesongene 2000/2001 og 2001/2002. Neste sesong byttet Zakrzewski klubb til Obra Kościan der han spilte fram til våren 2002. Siden spilte han for Warta Poznań og etter det i Aluminium Konin i 2002/2003. I 2003 vendte han hjem til Lech Poznań og i 2004 vant de den polske cupen og polske supercupen. Zakrzewski spilte tilsammen 96 matcher for Lech Poznań og scoret 27 mål i Orange Ekstraklasa. Han skulle så til den sveitsiske ligaen og i juni 2007 skrev han under for FC Sion, men han ble lånt bort til FC Thun rett etter årsskiftet.


== Meritter ==
Polsk Puchar: 2004, med Lech Poznań
Polsk Supercup: 2004,  med Lech Poznań


== Referanser ==


== Eksterne lenker ==
(en) Zbigniew Zakrzewski – Transfermarkt 
(en) Zbigniew Zakrzewski – Soccerway 
(en) Zbigniew Zakrzewski – FBref
Latsja

Latsja (eller Latsje, russisk: Ла́ча, Ла́че) er en innsjø i den sørvestre delen av Arkhangelsk oblast i Russland. Navnet betyr «Melkesjøen», men årsaken til dette er ukjent. 
Innsjøen er har en avlang form, i retning nord-sør. Den er 33 kilometer lang og opptil 14 kilometer bred, med et areal på 334 km². Den ligger 117 meter over havet. Innsjøen er grunn, med en største dybde på 5,4 meter. Den har en gjørmete bunn og myrlendte bredder, og fryser til fra november til mai. Flere elver renner inn i sjøen fra sør, hvorav den største er Svid som kommer fra innsjøen Vozje i Vologda oblast. Latsja har utløp mot nord gjennom elva Onega. Fem kilometer nedstrøms fra utløpet ligger den gamle byen Kargopol.


== Referanser ==
Wels

Wels er en by i delstaten Oberösterreich i Østerrike.


== Referanser ==


== Eksterne lenker ==
Offisielt nettsted 
(en) Wels – kategori av bilder, video eller lyd på Commons
Wiener Neustadt

Wiener Neustadt er en by i den østerrikske delstaten Niederösterreich. Befolkningen var 44 820 innbyggere (2018), noe som gjør byen til den 11. største i Østerrike.
Byen ble grunnlagt i 1194. Byen er knyttet til Wiens historie da den i 1522 var sete for den såkalte Blutgericht von Wiener Neustadt («Blodretten i Wiener Neustadt»). En rekke tidligere medlemmer av byens opposisjon mot Ferdinand I ble henrettet. Wien kom deretter under direkte keiserlig kontroll.
Baden bei Wien

Baden bei Wien (Baden ved Wien) er en by i delstaten Niederösterreich i Østerrike. Befolkningen var per 1. januar 2007 på 25 284 innbyggere, noe som gjorde byen til den 16. største i Østerrike.Baden bei Wien fikk byrettigheter i 1480.


== Kurbad ==
Byen er kjent for sine kurbad-tradisjoner, som strekker seg tilbake til romertiden. I 2021 ble byen, sammen med 11 andre av Europas store kurbadsteder, oppført på UNESCOs verdensarvliste. 

		


== Referanser ==


== Eksterne lenker ==
(de) Offisielt nettsted 
(en) Baden, Lower Austria – kategori av bilder, video eller lyd på Commons
Leoben

Leoben er en by i delstaten Steiermark i Østerrike. Befolkningen var per 1. januar 2007 på 25 227 innbyggere, noe som gjorde byen til den 17. største i Østerrike.Leoben har en historie som går minst tilbake til 904.


== Referanser ==


== Eksterne lenker ==
Offisielt nettsted 
(en) Leoben – kategori av bilder, video eller lyd på Commons 
(en) Leoben – galleri av bilder, video eller lyd på Commons
Svid

Svid (russisk: Свидь) er ei elv i Arkhangelsk oblast i Russland. Den er 61 km lang. Den starter fra innsjøen Vozje på grensen til Vologda oblast, og renner derfra nordover og munner ut i innsjøen Latsja. 
Svids løp går gjennom et meget tynt befolket landskap. I sitt øvre løp er elva fra 40 til 120 meter bred, og den renner her mellom myrlendte og skogkledte bredder. I de midtre delene blir breddene mere steinete, og elva danner mange mindre stryk. På denne strekningen smalner elva inn til 10-15 meter, den renner hurtigere og breddene er høyere og brattere. På den nederste delen saktner elva igjen, og breddene blir lave og sumpete. Den munner ut i sørenden av innsjøen Latsja, som igjen har avløp via elva Onega til Kvitsjøen.
Dvergbåtfly

Dvergbåtfly (Earias clorana) er en sommerfugl som tilhører familien båtspinnere (Nolidae). Denne lille arten med skarpt grønne forvinger og hvite bakvinger er ganske sjelden i Norge, og er funnet et titalls ganger langs kysten vestover til Vest-Agder.


== Utseende ==
En liten (vingespenn 19 – 23 mm), gressgrønn og hvit spinner. Hodet, den fremste delen av brystet, forvingenes fremkant, bakkroppen og mesteparten av bakvingene er silkeaktig hvite. Mesteparten av brystet, forvingene og bakvingenes ytterkant er gressgrønne. Larvene varierer mye i farge, kan være gråhvite, grønnaktige eller rødbrune, med et bred, lys ryggstripe som er svart langs midtlinjen. Hodet er stort og lysgrønt, kroppen kledt med sparsomme, korte hår.


== Levevis ==
Larvene leverpå ulike arter av vier, selje og pil (slekten Salix), spesielt kurvpil (Salix viminalis), selje (Salix caprea), gråselje (Salix cinerea), skjørpil (Salix fragilis), lappvier (Salix lapponum) og ørevier (Salix aurita). Man finner sjelden disse sommerfuglene langt fra vertsplantene. I Sverige ser arten ut til å være vanligst der pile-arter blir dyrket for produksjon av biodiesel. Voksne sommerfugler kan finnes mellom mai og august, det er trolig at det i alle fall noen ganger forekommer to generasjoner på en sommer. De flyr fra skumringen og et par timer framover og kommer av og til til lys, de kan også lokkes til sukkeråte.


== Utbredelse ==
Dvergbåtfly forekommer i det meste av Europa, videre østover til Uralfjellene og den vestlige Sibir. I Norge er den bare funnet et fåtall ganger langs Østlands- og Sørlandskysten vestover til Vest-Agder.


== Referanser ==


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider.
Hydén, N., Jilg, K. & Östman, T. 2006. Nationalnyckeln till Sveriges flora och fauna. Fjärilar: Ädelspinnare-tofsspinnare. Lepidoptera: Lasiocampidae-Lymantriidae. ArtDatabanken, SLU, Uppsala. ISBN 91-88506-59-2
Nettsiden Svenska Fjärilar, med bildegalleri: [1]
Nettsiden Norges sommerfugler: [2]


== Eksterne lenker ==
(en) liten båtspinner i Encyclopedia of Life 
(en) liten båtspinner i Global Biodiversity Information Facility 
(no) liten båtspinner hos Artsdatabanken 
(sv) liten båtspinner hos Dyntaxa 
(en) liten båtspinner hos Fauna Europaea 
(en) liten båtspinner hos NCBI 
(en) Kategori:Earias clorana – bilder, video eller lyd på Wikimedia Commons
Tåspissko

Tåspissko er betegnelse for en type ballettsko, mye brukt av klassiske ballettdansere, for å kunne stå på oppe på selve tåspissene. Skoene er spesielt utformet med en forsterkning rundt tærne for å gi støtte til den krevende posisjonen. Selve tuppen på skoene er svært harde, og innsiden kles med et beskyttende materiale som silikon, ull eller noe annet mykt. Skoene brukes mest av kvinner, men i enkelte roller bruker også mannlige dansere slike sko. Både Ketil Gudim og Frederik Rütter har brukt tåspissko i sine rolletolkninger.
Tåspissko kan koste alt fra rundt 400kr-2000kr per par, og for mange profesjonelle dansere blir de for myke og ubrukelige etter bare én forestilling. Det finnes  mange forskjellige merker, størrelser og modeller. I motsetning til vanlige sko er det flere faktorer enn bare lengden og bredden på foten som spiller inn.
Blant de ledende produsentene av tåspissko er Grishko, som produserer 28 ulike modeller.
Eikeduskspinner

Eikeduskspinner (Meganola strigula) er en sommerfugl som tilhører familien båtspinnere (Nolidae). Denne uanselige, gråspraglete arten forekommer i Norge bare langs kysten vestover til Vest-Agder, men kan noen ganger være ganske vanlig i eikeskog.


== Utseende ==
En liten (vingespenn 17 – 22 mm), gråhvit spinner, kan minne om et mott. Hodet er forholdsvis stort og bredt med små fasettøne, antennene er smalt fjærformede og rundt halvparten så lange som forvingene. Kroppen er forholdsvis slank, sylindrisk og gråhvit, brystet, men noen brune flekker. Forvingene er avrundet trekantede, gråhvite med tre mer eller mindre tydelige, bølgete, mørkebrune til svarte tverrbånd, dessuten noen mørkere flekker og korte, mørke lengdestreker nær ytterkanten. Bakvingene er lysgrå. Begge vingepar har middels lange, grå hårfrynser langs ytterkantene.


== Levevis ==
Eikeduskspinneren lever først og fremst i eikeskoger, og larvene lever på eik, kanskje av og til på bøk, lind og plommetrær. Den foretrekker varme og tørre områder. De voksne sommerfuglene flyr mellom kronene på eiketrær fra skumringen til midnatt i juni – juli. Særlig hannene kan lokkes til lys, begge kjønn kommer også til sukkeråte. Hunnen legger ca. 50 egg på undersiden av eikeblader, larvene klekkes i juli – august og begynner å spise. De overvintrer som halvvoksne og fullfører utviklingen neste vår. Larven spiser på bladene fra midten og utover, slik at bare hovednervene står igjen. Den utvokste larven spinner seg inn i en hard, båtformet, brun kokong som er festet til en kvist, der den forvandler seg til en puppe. Den voksne sommerfuglen klekkes etter tre til fire uker.


== Utbredelse ==
Eikeduskspinneren finnes over det meste av Europa utenom de nordligste delene, helt øst til Uralfjellene. I Norge finnes det ved kysten av Østlandet og Sørlandet.


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider.
Hydén, N., Jilg, K. & Östman, T. 2006. Nationalnyckeln till Sveriges flora och fauna. Fjärilar: Ädelspinnare-tofsspinnare. Lepidoptera: Lasiocampidae-Lymantriidae. ArtDatabanken, SLU, Uppsala. ISBN 91-88506-59-2
Nettsiden Svenska Fjärilar, med bildegalleri: [1]
Nettsiden Norges sommerfugler: [2]


== Eksterne lenker ==
(en) eikeduskspinner i Encyclopedia of Life 
(en) eikeduskspinner i Global Biodiversity Information Facility 
(no) eikeduskspinner hos Artsdatabanken 
(sv) eikeduskspinner hos Dyntaxa 
(en) eikeduskspinner hos Fauna Europaea 
(en) eikeduskspinner hos NCBI 
(en) Kategori:Meganola strigula – bilder, video eller lyd på Wikimedia Commons 
Meganola strigula – detaljert informasjon på Wikispecies
Båndduskspinner

Båndduskspinner (Nola cucullatella) er en sommerfugl som tilhører familien båtspinnere (Nolidae). Denne grå, spinkle arten kan kjennes på at den har et mørkere felt, kantet med svart, ved roten av forvingen. I Norge forekommer den langs kysten vestover til Kristiansand.


== Utseende ==
En liten (vingespenn 16 – 21 mm), grå spinner.
Kroppen er sylindrisk og forholdsvis slank. hodet nokså stort og bredt med små fasettøyne. Hannens antenner er smalt fjærformede og rundt halvparten så lange som forvingene. Labialpalpene er nokså lange og stikker fram foran hodet som et nebb.
Forvingen er avrundet trekantet, lys grå, roten er noe mørkere grå, dette feltet er kantet med svart. I den ytre vingehalvdelen er det to smale, ofte utydelige, uregelmessige, mørke tverrlinjer.
Bakvingen er ensfarget lysgrå (som forvingens grunnfarge). Larven er kort og kraftig, brokete brun- eller gråaktig. Det har en hvit ryggstripe og flere lyse flekker, dessuten en del gulbrune til oransje vorter son bærer ganske lange, gråaktige hår.
Puppen er gulaktig, med store, markerte beinslirer (der beina utvikler seg). Den ligger i en båtformet kokong som er trekantet sett fra siden.


== Levevis ==
Båndduskspinneren lever i varme løvskoger, hager, parker og på steder med mange busker av vertsplantene. Larven lever på busker og trær i rosefamilien (Rosaceae), blant andre slåpetorn (Prunus spinosa), hegg (Prunus padus), hagtorn (Crataegus spp.), rogn (Sorbus aucuparia) og epletrær (Malus domestica). De voksne sommerfuglene flyr fra slutten av juni til august, fra skumringen til midnatt. Hannene kommer ofte til lys, hunnene ikke så ofte. Bestandene av denne arten svinger mye fra år til år.


== Litteratur ==
Aarvik, Leif, Berggren, Kai, Hansen, Lars Ove (2000): Norges Sommerfugler. Catalogus Lepidopterorum  Norvegiae. Norsk entomologisk forening.
Hydén, N., Jilg, K. & Östman, T. (2006): «Fjärilar: Ädelspinnare-tofsspinnare. Lepidoptera: Lasiocampidae-Lymantriidae» i: Nationalnyckeln till Sveriges flora och fauna. ArtDatabanken, SLU, Uppsala. ISBN 91-88506-59-2
Nettstedet Svenska Fjärilar, med bildegalleri
Nettstedet Norges sommerfugler


== Eksterne lenker ==
(en) båndduskspinner i Global Biodiversity Information Facility 
(no) båndduskspinner hos Artsdatabanken 
(sv) båndduskspinner hos Dyntaxa 
(en) båndduskspinner hos Fauna Europaea 
(en) båndduskspinner hos ITIS 
(en) båndduskspinner hos NCBI 
(en) Kategori:Nola cucullatella – bilder, video eller lyd på Wikimedia Commons 
Nola cucullatella – detaljert informasjon på Wikispecies
Mannen fra drømmene

Mannen fra drømmene er et hørespill av Gunnar Reiss-Andersen som ble sendt på NRK Radio i 1939. Instruktør var Gunnar Neels-Hansson. Stykket handler om en kvinne som lever mellom virkelighet og drøm, drevet av en sterk dødslengsel. For første gang finnes det på rollelisten en anonym stemme som ikke representerer en reell person, men en ren allegori (for døden), spilt av Georg Løkkeberg.


== Medvirkende ==


== Referanser ==


== Kilder ==
Hartenstein, Tillman: Det usynlige teatret. Radioteatrets historie 1926-2001, Oslo 2001, s. 41
Jarle Nyheim

Jarle Nyheim (født 30. november 1972) er en norsk skuespiller og sanger fra Larvik. Han spilte den lille rollen som "Kåre", Gjertrud Krogstads elsker og trommeslager i Svein Krogstads band i Hotel Cæsar i 2006. På 1980-tallet var Nyheim vokalist og trommeslager i popbandet Daylight. Han er nå vokalist i Bad Budget Band, som vesentlig spiller musikk fra 1970- og 1980-tallet, med hovedvekt på funky soul og disco. Nyheim har også sunget med Larvik Storband.


== Diskografi over utgivelse med Daylight ==


== Kilder ==
Østlands-Posten den 18. april 2006
Vozje

Vozje (russisk: Воже) er en innsjø nord i Vologda oblast i Russland, med et areal på 422 km². Grensen til Arkhangelsk oblast går langs nordbredden av innsjøen.
Innsjøen har en avlang form, med en lengde nord-sør på 64 kilometer, og en bredde fra 7 til 16 kilometer. Tross sin betydelige størrelse er sjøen grunn, med en gjennomsnittsdybde på mellom en og to meter, og en maksimal dybde på fem meter. Innsjøen har utløp mot nord gjennom elva Svid, som munner ut i innsjøen Latsja, hvor elva Onega har sitt utløp fra. 
Innsjøen har et nedbørfelt på 6 260 km². Rundt 20 elver munner ut i innsjøen, hvorav de største er: 

Modlona (russisk: Модлона) – innsjøens største tilløp, med 38 % av samlet tilsig. Munner ut i Vozje fra sør.
Vozjega (russisk: Вожега) – Munner ut i Vozje fra øst, og utgjør 34 % av innsjøens tilløp.
Pustaja (russisk: Пустая) – Munner ut i innsjøens nordøstre del.
Vondonga (russisk: Вондонга) – Munner ut i sør.
Jeloma (russisk: Елома) – Munner ut i den tilstøtende innsjøen Jelomskoje, som ligger vest for Vozje og er forbundet med denne gjennom et kort sund.Breddene av Vozje er flate og svært myrlendte, og er dekket av siv rundt nesten hele omkretsen av sjøen. Korte seksjoner med sand- og steinbredder finnes bare i vest. Det ligger flere landsbyer rundt sjøen, men ingen større bebodde områder. Midt ute i sjøen ligger øya Spasskij, med ruiner av et kloster fra 1600-tallet. Innsjøen er rik på fisk, og det drives fiske etter blant annet abbor, vederbuk, gjedde, mort og brasme.


== Referanser ==